На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 22.06. 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „Z BOR PARK“ ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се финансирање израде пројектне документације за изградњу комуналне инфраструктуре, извориште „Сушичка врела“.

**Члан 2.**

 На основу достављене цене израде пројектне документације потврђене од стране овлашћеног судског вештака, укупан износ за израду предметне пројектне документације гласи на износ од **15.503.038,12 динара**.

**Члан 3.**

Инвеститор гради стамбенo-пословни објекат на Златибору, на кат.парцели број 4466/7 КО Чајетина, за који је од стране Општинске управе Чајетина издато решење о грађевинској дозволи ROP-CAJ-6860-CPI-3/2022 заводни број 351-606/222-03 од 7. новембра 2022. године, којим се именовани инвеститор обавезује на плаћање доприноса за уређивање грађевинског земљишта у износу од 51.295.595,00 динара.

**Члан 4.**

Инвеститор ће финансирати израду пројектне документације из члана 1. након чега ће се извршити коначни обрачун којим ће вредност израде пројектне документације бити умањена од утврђеног доприноса за уређивање грађевинског земљишта.

**Члан 5.**

 Овлашћује се запослени у Општинској управи у смислу члана 21. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022) да закључи уговор са финансијером у смислу члана 92. Закона о планирању и изградњи, у свему према достављеним ценама израде пројектне документације потврђеним од стране овлашћеног судског вештака, с тим што ће се коначан обрачун извршити након достављеног доказа да су измирене обавезе по основу члана 1. ове одлуке.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400- 591/2023-01 од 22.06. 2023. године**

**ПРЕДСЕДНИК**

 **Скупштине општине,**

*Арсен Ђурић*